|  |  |
| --- | --- |
| Københavns Lærerforening  Kolonien Østersøen Bringtoftevej 9, Tøvelde  4780 Stege | **Sagsnr.:** 24-002822  **Dok.nr.:** 24-002822-10  **Natur og Miljø**  **Sagsbehandler**  Helle Voss Marker  55 36 24 49  hsmr@vordingborg.dk  10. april 2024 |

# Afgørelse - screening for VVM

Til Københavns Lærerforening

I har ansøgt om screening for miljøvurdering af projekt om vedligehold og reparation af kystbeskyttelse ud for jeres ejendom, Vordingborg Kommune har foretaget screeningen af jeres projekt på Bringtoftevej 9, Tøvelde, 4780 Stege i Vordingborg Kommune.

# Afgørelse og Lovgrundlag

Screeningen til vurdering af virkning på miljøet har vist, at der ikke er væsentlig påvirkning af miljøet fra projektet. Der skal derfor ikke udarbejdes miljøkonsekvensrapport af det anmeldte projekt.

Afgørelsen meddeles efter miljøvurderingslovens § 21. Projektet er optaget i Miljøvurderingslovens bilag 2 punkt 10 k) Kystanlæg til modvirkning af erosion og maritime vandbygningskonstruktioner, der kan ændre kystlinjerne, som f.eks. skråningsbeskyttelser, strandhøfder og diger, dæmninger, moler, bølgebrydere og andre konstruktioner til beskyttelse mod havet bortset fra vedligeholdelse og genopførelse af sådanne anlæg.

Dette i overensstemmelse med lovens bilag 6. Screeningen er foretaget på baggrund af de anmeldte oplysninger og vurderet i et skema. Screeningsskemaet er sammen med notat vedlagt som bilag.

# Beskrivelse af projekt

Rådgiver har på ansøgers vegne, ansøgt om vedligehold og reparation af kystbeskyttelse ud for ejendommen, herunder udvidelse af eksisterende skrånings-anlæg ved kolonien Østersøen, på Møn.   
  
Udvidelse ønskes for at fremtidssikre skråningsbeskyttelse i forhold til det eksisterende lovlige kystbeskyttelsesanlæg, hvor der skete en stor erosion af skrænten og en udjævning af den eksisterende stenkastning under stormfloden i oktober 2023.

Fremtidssikringen vil ikke etableres længere ud mod kysten end eksisterende anlæg, udvides mod den eroderede skrænt. Derudover etableres en flad stenkastningen ved tåen af anlægget, for at sikre passage.

# Begrundelse for afgørelse

Kystsikringen placeres langs med skråningens fod, så den på bedste vis indpasses i det eksisterende landskab og vil være til gavn for fremkommeligheden for besøgende på stranden. Det vurderes derfor at det ansøgte ikke vil have en negativ påvirkning på oplevelsen af kystnærhedszonen.

*Forekomst af bilag IV arter*

Et areal langs med stranden, der især udgøres af skrænten, er levested for markfirben, som er Bilag IV.

Da der stilles vilkår efter kystbeskyttelsesloven om at der skal udvises hensyn i anlægsfasen, vil projektet ikke påvirke miljøet væsentligt. Især hvis anlægsfasen skal foregå i vintermånederne, hvor dyrene er gået i hi, vil projektet ikke påvirke miljøet væsentligt.

I driftsfasen vil skråningsbeskyttelsen være potentielt levested for markfirben, og vil tilbyde solbeskinnede sten, hvor dyrene kan solopvarme. Ligeledes skjule- og levesteder mellem stenene.

*Natura-2000*

Projektarealet støder op til Habitatområde 208, Bøchers Grund. Det primære udpegningsgrundlag i dette Natura 2000-område er stenrev. Projektet kan derfor gennemføres uden negativ indvirken på H208.

Projektet forhindrer ikke områdets udpegning som naturbeskyttelsesområde, og kan derfor gennemføres uden yderligere tiltag. Som nævnt under forekomst af bilag IV arter, vil de tilførte sten skabe yderligere levesteder for arten.

Samlet vurderer Vordingborg Kommunen, at projektet ikke vil påvirke miljøet væsentligt og der skal derfor ikke udarbejdes miljøkonsekvensrapport for projektet.

# Offentliggørelse

Afgørelsen vil blive offentliggjort på Vordingborg Kommunes hjemmeside fra den 11. april 2024 til og med den 9. maj 2024, hvor klagefristen udløber.

# Klagevejledning

I og andre med retlig interesse i sagens udfald kan efter miljøvurderingslovens § 49 klage over denne afgørelse for så vidt angår retlige spørgsmål. Hvis I ønsker at klage, kan det ske til Miljø og Fødevareklagenævnet. Klager indsendes på Klageportalen, der kan findes på www.borger.dk og www.virk.dk. Privatpersoner skal betale et gebyr på 900 kr. mens virksomheder og organisationer og foreninger skal betale et gebyr på 1.800 kr. Gebyret skal betales med betalingskort i Klageportalen.

Hvis I har spørgsmål til systemet, eller oplever fejl i systemet kan Miljø- og Fødevareklagenævnets supportfunktion kontaktes på nmkn@naevneneshus.dk eller på telefon 72 40 56 00.

Miljø- og Fødevareklagenævnet skal som udgangspunkt afvise en klage, der kommer uden om Klageportalen, hvis der ikke er særlige grunde til det. Hvis I ønsker at blive fritaget for at bruge Klageportalen, skal der sendes en begrundet anmodning til kommunen. Kommunen videresender anmodningen til Miljø- og Fødevarer nævnet, der træffer afgørelse om anmodningen kan imødekommes.

Klagefristen er 4 uger efter offentliggørelse af afgørelsen, det vil sige, at klagen skal være indtastet og gebyret til Klageportalen betalt senest den 9. maj 2024.

# Civilt søgsmål

Hvis afgørelsen ønskes prøvet ved domstolene, skal søgsmål jf. miljøvurderingslovens § 54 være anlagt senest 6 måneder efter afgørelsen er meddelt, det vil sige senest den 10. oktober 2024. Afgørelsen udsendes den 10. april 2024.

Venlig hilsen

|  |  |
| --- | --- |
| Helle Voss Marker  Projektleder |  |